Marvel Zombies (animaatiosarja)

Marvel Zombies on yhdysvaltalainen Zeb Wellsin luoma Disney+-suoratoistopalveluun julkaistu animaatiosarja, joka perustuu Marvel Comicsin samannimiseen sarjakuvaan. Se on Marvel Cinematic Universen (MCU) kuudestoista Marvel Studiosin tuottama televisiosarja ja neljäs sen animaatiostudio Marvel Studios Animationin tuottama ”Marvel Animation”-nimikkeellä julkaistava animaatiosarja. Sarja toimii spin-offina animaatiosarjan "What If...?" (2021–2024) jaksolle ”Mitä jos… zombeja!?” ja tutkii lisää kyseisessä jaksossa esiteltyä vaihtoehtoista universumia, jossa joukko selviytyjiä joutuu taistelemaan zombeiksi muuttuneita supersankareita ja superroistoja vastaan. Bryan Andrews toimii sarjan showrunnerina ja ohjaajana, Wellsin toimiessa sarjan pääkäsikirjoittajana.
Iman Vellani, Dominique Thorne, Hailee Steinfeld, Kerry Condon, Kenna Ramsey, Kari Wahlgren, Florence Pugh, David Harbour, Simu Liu, Awkwafina, Randall Park, Feodor Chin, Wyatt Russell, Elizabeth Olsen, Paul Rudd, Adam Hugill, Daniel Swain, Sheila Atim, Tessa Thompson, F. Murray Abraham ja Zenobia Shroff palaavat näytellyistä MCU-medioista sekä "What If...?":stä ääninäyttelemään hahmojaan, minkä lisäksi sarjassa ääninäyttelevät myös Todd Williams, Rama Vallury ja Greg Furman. Sarja julkistettiin marraskuussa 2021, Disney+-päivänä, jolloin paljastettiin myös Wellsin ja Andrewsin liittymiset mukaan projektiin. Sarjalla on samanlainen animaatiotyyli kuin "What If...?":llä, jonka parissa työskennellyt Stellar Creative Lab palasi animaatiostudioksi sarjaan. Se on Marvel Studios Animationin ensimmäinen televisiosarja, jonka ikäraja on Yhdysvalloissa TV-MA (Suomessa 16).
"Marvel Zombies" koostuu neljästä jaksosta, jotka julkaistiin Disney+:aan osana MCU:n 24. syyskuuta 2025.
Juoni.
Kvanttiviruksen aiheuttama pandemia on muuttanut suurimman osan Kostajista ja ihmiskunnasta zombeiksi. Viisi vuotta pandemian alkamisen jälkeen, joukko eloonjääneitä löytää parannuskeinon virukseen, ja matkaa halki dystopisen maailmaan, vaarantaen henkensä taistelussa supervoimaisia zombeja vastaan.
Tuotanto.
Kehitys.
Kesäkuussa 2021 Marvel Studios Animation oli kehittämässä vähintään kolmea muuta animaatiosarjaa ensimmäisen Disney+-animaatiosarjansa "What If...?:n" lisäksi. Seuraavan kuukauden aikana ilmoitettiin sarjojen edenneen useisiin eri tuotannon vaiheisiin, mutta ettei yhtäkään niistä julkaistaisi ennen vuotta 2023. "Marvel Zombies" julkaistettiin virallisesti marraskuussa 2021, kyseisen vuoden Disney+-päivänä. Se perustuisi Marvel Comicsin samannimiseen sarjakuvaan. Bryan Andrews palaisi "What If...?":stä ohjaajaksi ja toimiessa myös sarjan showrunnerina, Zeb Wellsin ollessa kiinnitettynä sarjan pääkäsikirjoittajaksi ja vastaavaksi tuottajaksi. Wells oli aiemmin toiminut käsikirjoittajana Marvel Cinematic Universen (MCU) Disney+-sarjan "" (2022) sekä elokuvan "The Marvels" (2023) parissa. Sarja jatkaisi "What If...?":n ensimmäisen tuotantokauden viidennessä jaksossa, ”Mitä jos… zombeja!?” (2021), esitellyn vaihtoehtoisen aikajatkumon tarinaa. Marvel Studios alkoi kehittää sarjaa jakson positiivisen vastaanoton johdosta. Vuoden 2022 San Diego Comic-Con Internationalissa paljastettin, että "Marvel Zombies" tulisi olemaan Marvel Studios Animationin ensimmäinen TV-MA -ikärajoitettu animaatiosarja, jotta siinä voitaisiin näyttää kaikenlaista ”verisyyttä ja roiskumista mitä zombie-sarjalta halutaan.” Sarja tulee koostumaan neljästä jaksosta. Sarjan vastaavina tuottajina toimivat Wellsin ja Andrewsin lisäksi Marvel Studiosin Kevin Feige sekä Louis D’Esposito, Brad Winderbaum ja Dana Vasquez-Eberhardt, Danielle Costan ja Carrie Wassenaarin toimiessa tuottajina. "Marvel Zombiesin" ja muiden kehitteillä olevien animaatioprojektien sanottiin olevan osa ”Marvel Animated Multiversea”.
Roolijako.
Vuoden 2022 San Diego Comic-Conissa paljastettiin, että sarjassa esiintyvät MCU-hahmojen vaihtoehtoisista versioista ainakin Yelena Belova, Katy Chen, Kate Bishop, Alexei Shostakov / Punavartija, Jimmy Woo, Death Dealer, Xu Shang-Chi ja Kamala Khan esiintyisivät selviytyjinä. Zombeiksi muuttuneita hahmoja taas ovat ainakin Clint Barton / Haukansilmä, Steve Rogers / Kapteeni Amerikka, Emil Blonsky / Kuvotus, Ava Starr / Aave, Wanda Maximoff, Carol Danvers / Kapteeni Ihme ja Okoye. Marraskuussa 2023, Iman Vellani, Khanin MCU-näyttelijä, vahvisti itse ääninäyttelevänsä hahmoa, ja selitti hahmon olevan yksi päähenkilöistä. Hän kertoi myös saaneensa omat repliikkinsä sarjaan äänitettyä. Marraskuussa 2024 paljastettiin, että Awkwafina, David Harbour, Simu Liu, Elizabeth Olsen, Randall Park, Florence Pugh, Hailee Steinfeld ja Dominique Thorne ääninäyttelevät myös sarjassa omia MCU-hahmojaan, ja että Todd Williams olisi myös ääninäyttelijänä sarjassa. Helmikuussa 2025, Winderbaum sanoi, että Hudson Thames, joka ääninäytteli Peter Parkerin / Hämähäkkimiehen variantteja "What If...?":n jaksossa ”Mitä jos… zombeja?!" sekä Disney+-animaatiosarjassa "Your Friendly Neighborhood Spider-Man" (2025–), palaisi rooliinsa.
Heinäkuussa 2025 paljastettiin, että Feodor Chin palaisi "What If...?":n toiselta tuotantokaudelta (2023) ääninäyttelemään Xe Wenwu’ta. Seuraavan kuukauden aikana paljastettiin, että Paul Rudd, Wyatt Russell ja Tessa Thompson palaavat MCU-elokuvista ääninäyttelemään Scott Langia, John Walkeria ja Valkyyriaa, kun taas Todd Williamsin ääninäyttelemän hahmon paljastettiin olevan Eric Brooks / Blade Knight, joka on "Marvel Zombiesin" universumissa ryhtynyt Khonsun uudeksi avatariksi Marc Spectorin tilalle. Syyskuussa paljastettiin, että Kerry Condon, Adam Hugill, Sheila Atim, F. Murray Abraham ja Zenobia Shroff palaavat ääninäyttelemään F.R.I.D.A.Y.:tä, Rintrahia, Sara Wolfea, Khonsua ja Muneeba Khania. Kenna Ramseyn ja Kari Wahlgrenin puolestaan paljastettiin palaavan "What If...?":n kolmannelta tuotantokaudelta (2024) ääninäyttelemään Okoyea ja Melina Vostokoffia. Lisäksi Rama Vallury ja Greg Furman valittiin näyttelemään kyseisen sarjan versioita Helmut Zemosta ja Thorista. Vallury on aiemmin ääninäytellyt Disney+-animaatiosarjan "X-Men ’97" (2024–) versiota Zemosta.
Animointi.
Sarja käyttää samaa cel-shading -animaatiotyyliä kuin "What If...?", hahmojen ulkonäköjen ollessa mahdollisimman lähellä heidän elokuvaversioitaan. Esimerkiksi, Blade Knight suunniteltiin näyttämään Mahershala Alilta, joka oli valittu hahmon näyttelijäksi näyteltyihin MCU-elokuviin. Sarjan animoinnista vastasi Stellar Creative Lab, yksi "What If...?":n parissa työskennelleistä studioista. Lisäksi, "What If...?":n parissa aiemmin työskennellyt Paul Lasaine toimi sarjan tuotantosuunnittelijana.
Musiikki.
Laura Karpman ja Nora Kroll-Rosenbaum palasivat "What If...?":stä säveltämään "Marvel Zombiesin" musiikin.
Julkaisu.
"Marvel Zombies" koostuu neljästä jaksosta, jotka julkaistiin suoratoistopalvelu Disney+:aan 24. syyskuuta 2025. Sarjan suunniteltiin aiemmin saavan julkaisunsa 3. lokakuuta 2025. Vuoden 2022 San Diego Comic-Con Internationalissa odotettiin alun perin, että sarja julkaistaisiin vuonna 2024. Tammikuussa 2024, Andrews kuitenkin tarkensi, ettei ollut varmaa milloin sarja julkaistaisiin, koska suunnitelmat siitä, milloin sarja julkaistaisiin, muuttuivat jatkuvasti. Lokakuussa 2024 kuitenkin lopulta paljastettiin, että sarja julkaistaisiin ensi vuoden lokakuussa. Sn on osa MCU:n .